Predkladacia správa

	Vláda SR na svojom zasadnutí dňa 23. mája 2007 uznesením č. 462 v úlohe C6 uložila ministrovi zdravotníctva v spolupráci s ministrom financií  vytvoriť v termíne do 31. 12. 2007 jednotnú osnovu výkazníctva a účtovníctva pre všetky zdravotné poisťovne a zdravotnícke zariadenia.

Ministerstvo zdravotníctva Slovenskej republiky rokovalo s Ministerstvom financií Slovenskej republiky k úlohe vytvorenia jednotnej účtovnej osnovy pre zdravotné poisťovne a zdravotnícke zariadenia. Ministerstvo zdravotníctva a ministerstvo financií na rokovaní dospeli k záveru, že daná úloha nie je realizovateľná, a preto obe ministerstvá odsúhlasili aby ministerstvo zdravotníctva predložilo na rokovanie vlády Slovenskej republiky návrh na zrušenie úlohy C6 uznesenia vlády SR č. 462 z 23. mája 2007. 
				 
Predložený materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.

Materiál bol v dňoch od 4. decembra 2007 do 17. decembra 2007 predmetom medzirezortného pripomienkového konania. Vyhodnotenie medzirezortného pripomienkového konania je súčasťou tohto materiálu.